**Factsheet**

**ชุดอุปกรณ์ติดตามสุขภาพทางไกล (Tele-Monitoring)**

**นวัตกรรมเพื่อการปกป้องทีมแพทย์จากโควิด-19**



* ปัจจุบัน บุคลากรทางการแพทย์ เป็นกลุ่มที่มีความเสี่ยงอย่างสูงต่อการติดเชื้อไวรัสโควิด-19 ขณะที่อุปกรณ์ป้องกันอันตรายส่วนบุคคล PPE (Personal Protection Equipment) ก็เริ่มขาดแคลน
* ชุดอุปกรณ์ติดตามสุขภาพทางไกล (Tele-Monitoring) ที่เชื่อมต่อด้วยเทคโนโลยี Internet of things (IoT) นวัตกรรมจาก Living Solution ของเอสซีจี ช่วยให้บุคลากรทางการแพทย์สามารถติดตามข้อมูลสุขภาพของผู้ป่วยที่ติดเชื้อหรือกลุ่มเสี่ยงที่ต้องเก็บตัวได้**ผ่านระบบออนไลน์แบบเรียลไทม์** จึงช่วยลดความเสี่ยงจากการสัมผัสหรือใกล้ชิดกับผู้ป่วยได้ รวมถึงช่วยลดการใช้อุปกรณ์ PPE (Personal Protection Equipment) นอกจากนี้ ยังช่วยให้สามารถติดตามอาการของผู้อยู่ในระหว่างเก็บตัวในพื้นที่นอกโรงพยาบาล
* การใช้งานระบบ Tele-Monitoring ตอบโจทย์ผู้ใช้งานภายใต้สถานการณ์ COVID-19 ใน **3 กลุ่ม** คือ

1. การดูแลผู้ป่วยที่ติดเชื้อในโรงพยาบาล โดยช่วยลดความเสี่ยงในการติดเชื้อของบุคลากรทางแพทย์
2. ผู้ที่มีความเสี่ยงและต้องเก็บตัวเพื่อเฝ้าดูอาการ โดยสามารถติดตามข้อมูลได้จากที่บ้าน
3. ผู้ที่อยู่ในกลุ่มเสี่ยง เช่น ผู้สูงอายุ หรือ ผู้ป่วยโรคเรื้อรัง ที่ไม่ต้องการเดินทางไปโรงพยาบาล สามารถใช้ระบบ Tele-monitoring ในการติดตามข้อมูลสุขภาพ แทนการไปโรงพยาบาล

**** **** ****

* ชุดอุปกรณ์ Tele-monitoring ประกอบไปด้วย เครื่องวัดอุณหภูมิร่างกาย (Thermometer) เครื่องวัดความดัน (Blood Pressure) เครื่องวัดระดับออกซิเจนในเลือด (Pulse Oximeter) และ Base Unit ที่สามารถใช้พูดคุยและส่งสัญญานขอความช่วยเหลือ (Nurse Call) โดยระบบจะเตือนเมื่อเกิดความผิดปกติของข้อมูล
* หน้าจอแสดงผลข้อมูลสุขภาพ เป็น Web Base สามารถเปิดได้จากคอมพิวเตอร์หรือ Tablet รวมถึงสามารถแจ้งเตือนข้อมูลผ่านทาง LINE Application ได้

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*